钦定古今图书集成/明伦汇编/氏族典/第244卷 > 张康国
## 钦定古今图书集成/明伦汇编/氏族典/第244卷 > 张康国

按《宋史张康国传》：“康国，字宾老，扬州人。第进士，知雍
丘县。绍圣中，提举两浙常平，豪猾望风敛服。发仓救
荒，活数万口。徙福建转运判官。崇宁元年，入为吏部
左司员外郎、起居郎，二年，为中书舍人。徽宗知其能
词章，命迁翰林学士。三年，进承旨，拜尚书左丞，而以
其兄康伯代为学士，寻知枢密院事。康国始因蔡京”
进，及得志，寖为崖异。帝恶京专愎，阴令沮其奸暴。得
疾，卒，谥曰“文简康伯”，仕终吏部尚书。